Pod najvećim stresom u Americi - žene srednje dobi
Debbie Watkins: "Često mi dođe da jednostavno legnem, prekrijem se dekom po glavi i barem na trenutak zaboravim dnevne obveze"
Stručnjaci kažu da bi ova generacija Amerikanki mogla biti prva u povijesti koja neće živjeti 5 do 7 godina duže od muškaraca – kako su statistike do sada uvijek pokazivale. Tko je u Americi pod najvećim stresom? Vatrogasac? Burzovni mešetar? Kontrolor leta? Niti jedan od njih, već – kako se čini – prosječna Amerikanka srednje dobi. Na primjer, izvjesna Debbie Watkins. "Stalno se osjećam krivom što ne mogu nešto učiniti. Ako sam s djecom, mislim da moram biti s mamom. Ako sam s mamom, nedostajem djeci ili mužu" - kaže nam ova majka dvoje djece. A sve to uz posao koji često uzima i više od osam sati dnevno. Stručnjaci kažu da bi ova generacija Amerikanki mogla biti prva u povijesti koja neće živjeti 5 do 7 godina duže od muškaraca – kako su statistike do sada uvijek pokazivale. Anketa Gallupa pokazala je da se žene srednjih godina, od svih Amerikanaca – kada ih pitate kako se osjećaju – osjećaju najlošije. "Često mi dođe da jednostavno legnem, prekrijem se dekom po glavi i pokušam barem na trenutak zaboraviti sve svoje dnevne obveze" - kaže Debbie Watkins. Novinarka lista USA Today Gail Sheehy kaže da žene u Americi u pravilu ne žive zdravo upravo zbog toga što više misle o drugima – djeci, mužu, roditeljima, poslu - nego o samima sebi. Njezina preporuka je – osigurajte barem jedan sat dnevno samo za sebe.